Enggang gunung

Category:Articles with 'species' microformats

Enggang gunung (Rhyticeros undulatus) ialah spesies enggang dalam keluarga Bucerotidae. Jantan berwarna hitam dengan gombak karat, dada atas dan muka putih, dan tekak kuning tanpa bulu. Betina berwarna hitam seragam dengan tekak biru dan bersaiz lebih kecil sedikit daripada jantan.

Julatnya merentasi kaki bukit dan hutan malar hijau di Timur Laut India dan Bhutan ke Bangladesh, Asia Tenggara, dan Kepulauan Sunda Besar. Ia bersifat frugivor dan banyak memakan buah-buahan besar, yang ditelan bulat-bulat meninggalkan benih utuh. Tingkah laku pemakanan tersebut memainkan peranan ekologi yang penting untuk penyebaran benih jarak jauh dalam ekosistem hutan.

Ia diancam oleh pemburuan, penyerpihan habitat dan penyahhutanan. Ia telah disenaraikan sebagai Terjejas dalam Senarai Merah IUCN sejak 2018, kerana populasi globalnya dianggarkan berkurang akibat ancaman-ancaman tersebut.

 Taksonomi 
Ahli ornitologi Inggeris George Shaw pertama kali menerangkan spesies tersebut pada tahun 1811 sebagai Buceros undulatus, berdasarkan spesimen zoologi yang dikumpulkan di Jawa. Ia diletakkan dalam genus Rhytidoceros oleh Daniel Giraud Elliot pada tahun 1882; dalam Rhyticeros oleh Allan Octavian Hume pada tahun 1878; dan dalam Aceros oleh James L. Peters pada tahun 1931.

Ia takson ekajenis dan diiktiraf secara meluas sebagai ahli Rhyticeros, genus enggang dengan cula berkalung rendah. Pencerakinan genom mitokondrion bagi lapan spesies enggang mendedahkan bahawa ia berkait rapat dengan Aceros nipalensis dan Penelopides panini.

 Pemerihalan 
Bulunya hitam dengan tungkai dan kaki hitam, tetapi mempunyai paruh kuning pucat, kulit kemerahan terdedah di sekeliling mata, jalur hitam di sekeliling kulit gelambir, dan ekor putih. Kulit gelambir betina biru, manakala kulit jantan kuning cerah; lehernya putih dan tengkuknya kemerahan gelap hingga hitam. Dwibentuk jantina pada warna bulu dan kulit gelambir kurang jelas pada burung muda, tetapi menjadi lebih jelas apabila kedua-dua jantina matang.

Ia bersaiz sederhana dengan panjang ; berat jantan dewasa , dan berat betina .
 Taburan dan habitat 
Ia mendiami hutan malar hijau tropika di rantau dari selatan Bhutan, Timur Laut India, Bangladesh dan melalui tanah besar Asia Tenggara ke Indonesia, di mana ia terhad di Sumatera, Jawa, Borneo, dan beberapa pulau kecil. Ia telah dirakamkan sehingga ketinggian .BirdLife International (2018). "Rhyticeros undulatus". IUCN Red List of Threatened Species. 2018: e.T22682528A132400385. doi:10.2305/IUCN.UK.2018-2.RLTS.T22682528A132400385.en. Retrieved 26 January 2022.

Di Bhutan, dua ekor individu telah dilihat di daerah Sarpang semasa musim bunga 1986.

Di Timur Laut India, ia mendiami hutan primer yang tidak dibalak dan hutan balak terpilih di kaki bukit Himalaya Timur dari Taman Negara Nameri di Assam ke Taman Negara Namdapha di Arunachal Pradesh. Semasa musim pembiakan, ia tinggal di kawasan tanah pamah, tetapi berhijrah ke kawasan yang lebih tinggi semasa musim bukan pembiakan.

Di Myanmar, 62 ekor enggang gunung telah dilihat di lembah Sungai Mali pada ketinggian  semasa musim sejuk 1999. Sekawan kira-kira 50 ekor individu telah dilihat di Perlindungan Hidupan Liar Hponkanrazi pada September 2004.

 Tingkah laku dan ekologi 
Ia bersifat sosial dan paling giat pada awal pagi apabila mencari buah-buahan; 21 ekor individu yang dikaji di Rizab Harimau Pakke semasa musim bukan pembiakan berehat pada tengah hari dan meneruskan kegiatan pada awal petang.

Ia hidup dalam kawanan yang lebih besar daripada spesies enggang lain dan kekal dalam kumpulan semasa musim pembiakan dan bukan pembiakan. Saiz kawanan yang diperhatikan di Taman Negara Namdapha berjulat antara min 4.7 hingga 6.6 ekor individu dengan ketumpatan  pada bulan Mac dan April kepada  pada bulan Disember. Di Arunachal Pradesh, kepadatan enggang gunung jauh lebih rendah di habitat berpenduduk tempatan yang memburu, antara .

Ia menempuh jarak jauh untuk meramu buah, kadangkala terbang di antara pulau, tetapi ia tidak berhijrah. Seekor jantan telah dipasang dengan unit penjejak GPS di Rizab Harimau Pakke semasa musim pembiakan; ia bergerak pada jarak harian minimum min sebanyak  dan benih tersebar sehingga  dari tapak bersarangnya.

Julat kediaman dan spesies enggang lain bertindih di beberapa negara.

 Pembunyian 
Seruan utamanya ialah jeritan berganda kuat yang telah diterangkan berbunyi seperti "ku-kuk" atau "wuf-wurf". Seruan tersebut pendek dan biasanya diulang dalam urutan tiga atau lebih dari kedudukan hinggap atau semasa penerbangan. Bahagian kedua seruannya lebih tinggi dan lebih kuat daripada yang pertama dan boleh didengar dari jarak yang lebih jauh. Apabila berseru, ia memaparkan kantung tekaknya yang berwarna terang dengan menujahkan kepalanya ke belakang dan ke atas secara mendadak. Pergerakan tersebut dianggap sebagai satu bentuk komunikasi antara individu. Ia mengeluarkan pelbagai bunyi salakan berani rendah yang lain.

 Pemakanan 
Ia utamanya memakan buah besar, dengan buah ara merangkumi sebahagian besar daripada dietnya. Ia memakan lebih banyak buah-buahan berdrup berbanding spesies enggang lain. Ia juga kadangkala memakan haiwan kecil seperti serangga, ketam, siput, dan reptilia, terutamanya semasa musim pembiakan. Ia meramu di kanopi hutan merentasi julatnya, kadang-kadang turun untuk memakan mangsa kecil atau untuk mengutip buah gugur. Kelebatan buah tropika boleh berbeza-beza mengikut tempat dan musim. Oleh itu, ia terbang jauh untuk menjejaki kawasan yang mempunyai ketersediaan buah yang tinggi. Apabila ia bergerak merentasi julatnya, ia menyebarkan benih yang dimakan. Tingkah laku penyebaran benih ini memainkan peranan penting dalam mengekalkan kepelbagaian hutan tropika.

Teknik memberi makan yang digunakan olehnya dipanggil pengangkutan makanan balistik. Ia memegang makanan besar di hujung paruhnya dan mendongakkan kepalanya dengan cepat, menelannya sepenuhnya. Tingkah laku tersebut berkemungkinan mengurangkan persaingan sumber dengan mengeksploitasi buah yang terlalu besar untuk frugivor yang lebih kecil. Satu lagi kelebihan pengangkutan makanan balistik ialah benih buah-buahan dilindungi daripada kerosakan apabila ditelan sepenuhnya. Keseluruhan biji benih melalui saluran gastrousus dan dikumuhkan utuhnya, meningkatkan peluangnya untuk bercambah dan membentuk tumbuhan baru.

 Pembiakan 
Ia ialah pembiak monogami yang menunjukkan penjagaan dwiinduk. Ia bersarang di rongga pokok besar yang terletak di hutan pantai, kawasan pembalakan haram, atau di antara kaki bukit sehingga ketinggian . Ia mencari rongga pokok berbentuk bujur sedia ada untuk bersarang kerana ia tidak dapat mengoreknya sendiri. Ketinggian sarang berjulat antara  di atas tanah. Betina menggunakan najis atau lumpur untuk menutup lubang sarang untuk melindungi sangkak dan anak-anak daripada pemangsa tetapi meninggalkan lubang yang cukup besar untuk jantan memberi makanan. Ia memecahkan dinding lumpur tersebut apabila perlu meninggalkan sarang.

Purata saiz sangkaknya ialah 1–3 biji telur, betina mengeram dan menjaganya sendiri selama 40 hari. Ia hanya menjaga seekor anak dan kekal bersamanya di dalam sarang sehingga ia terbang pada penghujung kitaran bersarang, yang berlangsung selama 111–137 hari. Kedua-dua induk kekal bersama juvenil selama beberapa bulan selepas ia meninggalkan sarang.

 Ancaman 
Ancaman utama terhadap populasinya termasuklah pemburuan, penggunaan racun perosak, pembalakan haram dan penyerpihan habitat. Di Arunachal Pradesh, penduduk tempatan Misymi dan Adi menembak 50–70 ekor enggang gunung semasa musim penghijrahan; mereka memakan dagingnya, menggunakan hempedunya sebagai ubat untuk menyembuhkan masalah perut, bulunya untuk menghias rumah dan culanya untuk menghiasi alas kepala mereka. Penduduk tempatan juga memburunya sebagai sukan dan menggunakan lemaknya untuk tujuan perubatan.BirdLife International (2018). "Rhyticeros undulatus". IUCN Red List of Threatened Species. 2018: e.T22682528A132400385. doi:10.2305/IUCN.UK.2018-2.RLTS.T22682528A132400385.en. Retrieved 26 January 2022.

Ia telah disenaraikan sebagai Terjejas dalam Senarai Merah IUCN sejak 2018, kerana ancaman-ancaman ini mungkin akan menyebabkan penurunan populasi global dalam masa terdekat.BirdLife International (2018). "Rhyticeros undulatus". IUCN Red List of Threatened Species. 2018: e.T22682528A132400385. doi:10.2305/IUCN.UK.2018-2.RLTS.T22682528A132400385.en. Retrieved 26 January 2022.

 Pemuliharaan 
Ia dilindungi di peringkat antarabangsa di bawah CITES Lampiran IIBirdLife International (2018). "Rhyticeros undulatus". IUCN Red List of Threatened Species. 2018: e.T22682528A132400385. doi:10.2305/IUCN.UK.2018-2.RLTS.T22682528A132400385.en. Retrieved 26 January 2022. dan merupakan spesies perlindungan kebangsaan Kelas II di China.

Di Rizab Harimau Pakke, Program Adopsi Sarang Enggang berasaskan komuniti telah dimulakan dengan kerjasama Jabatan Hutan Arunachal Pradesh pada tahun 2011; orang Nyisyi tempatan dari sembilan kampung bekerja sebagai pelindung sarang dan seorang belia sebagai penyelaras lapangan; lebih daripada 90 orang warga bandar menyokong projek tersebut dari segi kewangan. Pada musim pembiakan 2012 dan 2013, pelindung sarang telah menemui lapan sarang enggang, di mana dua daripadanya mempunyai anak burung.

 Rujukan 

Kategori:Rhyticeros
Kategori:Spesies terjejas Senarai Merah IUCN